ইশ্মায়েলীয়
ইশ্মায়েলীয় বা বনী ইসমাঈল (হিব্রু ভাষায়: בני ישמעאל‎ Bnei Yishma'el; আরবি: بني إسماعيل, প্রতিবর্ণীকৃত: Bani Isma'il) হল পুরাতন নিয়মের আদিপুস্তক অনুসারে অব্রাহামের জ্যেষ্ঠ পুত্র ইশ্মায়েলের বংশধর এবং তাঁর বারো পুত্র ও দেশাধিপতিদের বংশধরগণ। ঐতিহাসিকভাবে, ইশ্মায়েলীয়দের আরব জাতির (আরও নির্দিষ্টভাবে উত্তর আরবীয়) সঙ্গে সম্পৃক্ত করা হয়েছে। এমনকি আজও অনেকে, বিশেষত আরব মুসলিমরা, ইশ্মায়েলকে তাদের পুর্বপুরুষ হিসেবে চিহ্নিত করে থাকে।